**โครงสร้างการจัดกิจกรรมแนะแนว**

**ระดับชั้นมัธยมศึกษาปีที่ 3 ภาคเรียนที่ 1**

|  |  |  |  |  |  |  |
| --- | --- | --- | --- | --- | --- | --- |
| ลำดับที่ | วัตถุประสงค์ | วัตถุประสงค์ชั้นปี | หน่วยการจัดกิจกรรม | สาระสำคัญ  (ความคิดรวบยอด) | สาระการเรียนรู้(เนื้อหา) | จำนวนเวลา(ชม.) |
| 1 | นักเรียนรู้จัก เข้าใจ เห็นคุณค่าในตนเองและพัฒนาตนเองได้เต็มตามศักยภาพ | นักเรียนตระหนักและเห็นคุณค่า ความสามารถของตนเองที่เป็น ประโยชน์ต่อผู้อื่นและพัฒนาตนอย่างต่อเนื่อง | ชีวิตที่เป็นประโยชน์ | การตระหนักรู้ว่าตนเองเป็นประโยชน์ต่อผู้อื่น จะทำให้นักเรียนเห็นคุณค่าในตนเอง เกิดความภาคภูมิใจ และมีแรงจูงใจที่ในการพัฒนาตนเองอย่างต่อเนื่อง | 1. คุณค่าสิ่งที่ตนทำแล้วเกิดประโยชน์ต่อผู้อื่น  2. วิธีการพัฒนาตนอย่างต่อเนื่อง | 2 |
| 2 | นักเรียนรู้จัก เข้าใจ เห็นคุณค่าของผู้อื่น และปฏิบัติตนต่อผู้อื่นอย่างเหมาะสม | นักเรียนยอมรับความแตกต่างระหว่างบุคคลและปฏิบัติตนต่อผู้อื่นที่มีความแตกต่างกับตนอย่างเข้าใจ ยอมรับและเป็นกัลยาณมิตร | รู้เขารู้เรา | บุคคลย่อมมีความแตกต่างกันอันเนื่องมาจากการอบรมเลี้ยงดูและประสบการณ์ในการเรียนรู้ การได้เรียนรู้ความแตกต่างระหว่างบุคคล ย่อมทำให้ให้นักเรียนเกิดความเข้าใจ และยอมรับผู้อื่น สามารถปฏิบัติตนในการอยู่ร่วมกับผู้อื่นได้อย่างเป็นสุข | 1. ความแตกต่างระหว่างบุคคลได้  2. วิธีปฏิบัติตนต่อผู้อื่นที่มีความแตกต่างกับตนอย่างเข้าใจ ยอมรับและมีความสุข | 2 |
| 3 | นักเรียนมีทักษะการจัดการกับอารมณ์และความเครียด | นักเรียนตระหนักถึงผลดีของการคิดทางบวก  ฝึกปฏิบัติและนำไปใช้ในสถานการณ์ที่เป็นทุกข์หรือไม่พึงพอใจ | คิดบวก ชีวิตบวก | ความคิดนำไปสู่การกระทำดังนั้นการสร้างเสริมให้นักเรียนมีความคิดทางบวก รู้จักมองด้านดีของเหตุการณ์หรือสิ่งรอบตัวโดยเฉพาะอุปสรรคและปัญหาย่อมส่งผลให้นักเรียนมีทางออกสำหรับปัญหาที่หลากหลายสามารถจัดการกับปัญหาที่เกิดขึ้นอย่างเหมาะสม | 1. ลักษณะการคิดทางบวกและทางลบ  2. ผลกระทบของการคิดทางบวกและทางลบที่มีต่อการดำเนินชีวิต  3. ความสำคัญของการการคิดทางบวกที่มีต่อการดำเนินชีวิต  4. ความคิดทางบวกในสถานการณ์ที่เป็นทุกข์หรือไม่พึงพอใจ | 2 |
| 4 | นักเรียนสามารถคิดวิเคราะห์ ตัดสินใจแก้ปัญหา และวางแผนด้านการศึกษา | **นักเรียนตระหนักรู้ความสามารถ และความถนัดทางการเรียนของตน มีแนวทางในการพัฒนาตนด้านการเรียน และสามารถวางแผนการศึกษาต่อได้อย่างเหมาะสมกับตนเอง** | เรียนรู้สู่อนาคต | **การรู้จักตนเองอย่างรอบด้านทั้งความสามารถ ความถนัด ความสนใจ เป้าหมายชีวิตของตน รวมทั้งข้อมูลโลกกว้างการศึกษาต่อที่หลากหลาย จะช่วยให้นักเรียนเกิดแรงจูงใจและมีแนวทางพัฒนาตนเอง และสามารถวางแผนการศึกษาต่อได้อย่างเหมาะสม เพื่อไปสู่เป้าหมายที่ต้องการ** | **1. ระดับความสามารถทางการเรียนของตน**  **2. วิธีการพัฒนาตนด้านการเรียน**  **3. โลกกว้างการศึกษาต่อสำหรับผู้จบ**  **ม.3** | 10 |
|  | นักเรียนสามารถคิดวิเคราะห์ ตัดสินใจ แก้ปัญหา และวางแผนด้านอาชีพ | นักเรียนวางแผนเข้าสู่อาชีพที่สอดคล้องกับความสนใจบุคลิกภาพ และความสามารถของตนเอง | อาชีพที่สนใจ | การประกอบอาชีพเป็นเป้าหมายสำคัญของนักเรียน การสำรวจตนเองในด้านความสนใจ ความ  สามารถและบุคลิกภาพรวมถึงการศึกษาข้อมูลอาชีพอย่างหลากหลายจะช่วยให้นักเรียนสามารถวางแผนเข้าสู่อาชีพที่สนใจได้อย่างเหมาะสมและสอดคล้องกับตน | 1. บุคลิกภาพทางอาชีพและอาชีพที่สอดคล้องกับบุคลิกภาพของตน  2. ข้อมูลอาชีพที่สนใจ  3. การวางแผนเข้าสู่อาชีพที่สอดคล้องกับความสนใจบุคลิกภาพ และความสามารถ | 4 |
| รวมเวลา(ชม.) | | | | | | **20** |

**โครงสร้างการจัดกิจกรรมแนะแนว**

**ระดับชั้นมัธยมศึกษาปีที่ 3 ภาคเรียนที่ 2**

|  |  |  |  |  |  |  |
| --- | --- | --- | --- | --- | --- | --- |
| ลำดับที่ | วัตถุประสงค์ | วัตถุประสงค์ชั้นปี | หน่วยการจัดกิจกรรม | สาระสำคัญ  (ความคิดรวบยอด) | สาระการเรียนรู้(เนื้อหา) | จำนวนเวลา(ชม.) |
| 1 | นักเรียนสามารถคิดวิเคราะห์ ตัดสินใจแก้ปัญหา และวางแผนด้านการศึกษา | **นักเรียนตระหนักรู้ความสามารถ และความถนัดทางการเรียนของตน มีแนวทางในการพัฒนาตนด้านการเรียน และสามารถวางแผนการศึกษาต่อได้อย่างเหมาะสมกับตนเอง** | เรียนรู้สู่อนาคต | **การรู้จักตนเองอย่างรอบด้านทั้งความสามารถ ความถนัด ความสนใจ เป้าหมายชีวิตของตน รวมทั้งข้อมูลโลกกว้างการศึกษาต่อที่หลากหลาย จะช่วยให้นักเรียนเกิดแรงจูงใจและมีแนวทางพัฒนาตนเอง และสามารถวางแผนการศึกษาต่อได้อย่างเหมาะสม เพื่อไปสู่เป้าหมายที่ต้องการ** | **1. ระดับความถนัดทางการเรียนของตน**  **2. การวางแผนการศึกษาต่อของตนเอง** | 8 |
| 2 | นักเรียนสามารถคิดวิเคราะห์ ตัดสินใจ แก้ปัญหา และวางแผนด้านชีวิตและสังคม | นักเรียนมีส่วนร่วมคิดวิเคราะห์ปัญหาของชุมชนทีตนอาศัย สามารถวางแผนและปฏิบัติตนเพื่อช่วยแก้ปัญหาของชุมชนตามศักยภาพของตนเอง | รอบบ้านเรา | ปัญหาในชุมชนมีผลกระทบต่อทุกคนที่อาศัยอยู่ร่วมกัน  ดังนั้นการสร้างความตระหนักในการมีส่วนร่วมดูแล ช่วยเหลือและแก้ปัญหาในชุมชนตามศักยภาพจึงเป็นการส่งเสริมให้นักเรียนมีความสามารถในการคิดวิเคราะห์วางแผนและแก้ปัญหา ตลอดจนเป็นการเสริมสร้างจิตสาธารณะ | 1. สภาพปัญหาของชุมชนทีตนอยู่อาศัย  2. ความสามารถของตนที่จะเป็นประโยชน์ต่อการช่วยแก้ปัญหาในชุมชน  3. วิธีปฏิบัติตนที่เป็นประโยชน์ต่อชุมชน | 2 |
| 3 | นักเรียนมีทักษะการสื่อสารและสร้างสัมพันธภาพ | นักเรียนเห็นความสำคัญของการปฏิเสธ สามารถปฏิเสธและยืนยันการปฏิเสธใน  สถานการณ์ที่ ไม่ต้องการหรือเป็นภัยต่อชีวิตได้ | ทักษะการปฏิเสธ | การปฏิเสธเป็นทักษะชีวิตที่สำคัญ และจำเป็นต้องได้รับการฝึกฝนโดยเฉพาะการปฏิเสธในสถานการณ์ที่ไม่พึงประสงค์ซึ่งอาจนำไปสู่โอกาสเสี่ยงที่เป็นภัยต่อชีวิต การปฏิเสธอย่างถูกวิธีจะช่วยให้นักเรียนรอดพ้นจากการถูก  ชักจูงสู่สถานการณ์ที่เป็นภัยต่อชีวิตและช่วยรักษาสัมพันธภาพกับผู้อื่น | 1. ความสำคัญและขั้นตอนการปฏิเสธและยืนยันการปฏิเสธในสถานการณ์ที่ไม่ต้องการหรือเป็นภัยต่อชีวิต  2. การแสดงการปฏิเสธและยืนยันการปฏิเสธในสถานการณ์ที่ ไม่ต้องการหรือเป็นภัยต่อชีวิต | 2 |
| 4 | นักเรียนมีทักษะการปฏิบัติตนอย่างเหมาะสมและปลอดภัยในเรื่องเพศ | นักเรียน รู้เท่าทันอารมณ์ ความคิดและความรู้สึกของเพศตรงข้าม สามารถปฏิบัติตนต่อเพศตรงข้ามอย่างเหมาะสม | ชายหญิง  คิดต่าง | อารมณ์และความรู้สึกที่เกิดขึ้นในสถานการณ์ต่างๆระหว่างหญิงและชาย มีความแตกต่างกันโดยเฉพาะ ในสถานการณ์เสี่ยงที่จะนำไปสู่การมีเพศสัมพันธ์ การรู้เท่าทันอารมณ์ ความคิด ความรู้สึกของหญิงและชายย่อมทำให้นักเรียนเข้าใจ สามารถหลีกเลี่ยงและปฏิบัติตนได้อย่างเหมาะสมในเรื่องเพศ | 1. อารมณ์ ความคิด ความรู้สึกของเพศชายและเพศหญิงที่มีต่อสถานการณ์ต่างๆ  ทางเพศ  2. วิธีการปฏิบัติตนกับเพศตรงข้ามที่เหมาะสม | 4 |
| 5 | นักเรียนมีทักษะการดำรงชีวิตอย่างเป็นประโยชน์และปลอดภัย | นักเรียน รู้จักและเข้าใจการปฏิบัติตนตามแบบของคนสู้ชีวิต และสามารถนำไปใช้ในการเผชิญและจัดการกับปัญหา เพื่อการดำรงชีวิตอย่างมีความสุข | ชีวิต อึด ฮึด สู้ | พลังสุขภาพจิต (RQ) คือความสามารถทางอารมณ์และจิตใจในการปรับตัวและฟื้นตัวกลับสู่ภาวะปกติภายหลังที่พบเหตุการณ์วิกฤติหรือสถานการณ์ที่เกิดความยากลำบากในชีวิต การเสริมสร้างให้นักเรียนมีพลังสุขภาพจิต(“อึด ฮึด สู้”) จะช่วยให้นักเรียนสามารถเผชิญกับปัญหาและวิกฤติในชีวิตได้ | 1. ความหมายและคุณลักษณะของคนสู้ชีวิต  2. วิธีการปฏิบัติตนเมื่อเผชิญกับปัญหาและการปรับตัวเพื่อดำรงชีวิตอย่างมีความสุขตามสภาพของตน | 4 |
| รวมเวลา(ชม.) | | | | | | **20** |